केदार बाबू ने जिसलै उसी ए किश करदे दिक्खेआ तां स्हैबन मन बदलोई जाने दा उल्टा मतलब लाइयै ओह् बड़े खुश होए। शैल मौका जानिए उनें इक होर खास मोह्रा चलेआ। आक्खन लगे-ए गल्ल में मुंडा दा गै दिखदा आवा ना सुरेश जे खबरै की कुसै गी सारी उमर अपने कोल रक्खिए बी ओदे पर रत्ती-भर वश्वास नेईं हुन्दा ते कुसै ने सिर्फ दो घड़ियां किट्ठे गुजारने कन्ने गै इयां बझोंदा ऐ जे ओदे ह्त्था च ते अपनी जिन्द-जान बी सौंपी जाई सकदी ऐ। इयां सेई सुन्दा ऐ जियां सिर्फ दौं घड़ियें दी नेईं, जन्में-जन्में दी जान-पन्छान ऐ। हुन तूं अपनी गै गल्ल लै। भला किन्ने क चिरा दी तेरी-साढ़ी पन्छान ऐ?